Kamu bisa jelasin ke aku soal Jumlah luas permukaan per isi padu dalam bahasa melayu?

Nisbah jumlah luas permukaan per isi padu (JLP/I) merujuk kepada nisbah (hasil bahagi) luas permukaan suatu objek dengan isi padu kandungan objek itu.

Konsep JLP/I adalah penting dalam bidang sains dan kejuruteraan. Konsep ini digunakan untuk menerangkan hubungan antara struktur bahan dengan aktiviti atau fungsi yang berlaku di permukaan dan kandungan bahan. Contoh-contoh penerapan konsep ini ialah proses di bawah persamaan haba, yakni pelepasan dan pemindahan haba secara konduksi. JLP/I juga menerangkan resapan molekul-molekul kecil seperti oksigen dan karbon dioksida di antara ruang udara, darah dan sel, kehilangan air dalam haiwan, morfogenesis bakteria, pentermokawalaturan organisma, penghasilan tisu tulang buatan, peparu buatan serta banyak lagi anatomi biologi dan rekaan bioteknologi.

Perkaitan antara JLP/I dengan kadar pemindahan haba atau resapan terbit daripada perspektif fluks dan permukaan yang tertumpu pada permukaan tempat suatu fungsi berlaku, di mana JLP/I yang lebih besar membawa kepada lebih banyak bahan yang dapat dipindahkan lalu mencepatkan proses resapan/kekonduksian.